
ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης στους οικισμούς 

Πέλαγος και Άγ. Βασίλειος του Ν. Αρκαδίας. 1 

Τροποποίηση του ρυμοτομικού σχεδίου Χαϊδαρίου στο Ο.Τ. 248. . 2 

Τροποποίηση του εγκεκριμένου ρυμοτομικού σχεδίου της Νάουσας στα 

Ο.Τ. 176 και 67. 3 

Αναγνώριση οδού (παρόδου οδού) Φαναριού στην Καρδίτσα Ν. Καρδί¬ 
τσας, ότι υπάρχει πριν από το 1923 και χαρακτηρισμός αυτής ως 
διατηρητέας. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 416 ΕΠΑ (1) 

Καθορισμός ορίων, όρων και περιορισμών δόμησης στους οικισμούς 
Πέλαγος και Άγ. Βασίλειος του Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/3.5. 
1985) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
οινατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Την απόφασή μας για την κατηγοριοποίηση των οικισμών του 
Ν. Αρκαδίας που έχουν πληθυσμό μέχρι και 2.000 κατοίκους. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

6. Την 3/23.4.86 γνωμοδότηση του Συμβουλίου ΧΟΠ του Νομού. 


7. Την 366 απόφαση του Κοινοτικού Συμβουλίου Πελάγους, αποφα¬ 
σίζουμε: 

I. Καθορίζουμε τα όρια των οικισμών Πελάγους και Αγίου Βασιλείου 
του Ν. Αρκαδίας με στοιχεία Α, Β, Γ,και 1", 2', 3', όπως αυτά 
φαίνονται στα συνοδευτικά της παρούσας σχεδιαγράμματα σε κλίμ. 
1:5.000, που αποτελούν αναπόσπαστα μέρη της απόφασης αυτής και 
συντάχθηκαν βάσει στοιχείων χαρτών και επί τόπου ελέγχου. 

II. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

Α. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ. ΦΕΚ 181 Δ/3.5.1985 και για τους 
οικισμούς Πέλαγος και Αγ. Βασίλειος, αρτιότητα γηπέδου 500 τμ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης 

Για τους οικισμούς της ομάδας 

Α. Πέλαγος της Κοιν. Πελάγους και Αγ. Βασίλειος της Κοιν. 
Αγ. Βασιλείου τους ειδικούς όρους δόμησης που αναγράφονται στην 
καρτέλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και ΠΕ της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 (ΦΕΚ 
181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Τρίπολη, 26 Μαΐου 1986 
Ο Νομάρχης 
ΓΡ. ΝΙΩΊΉΣ 

Αριθ. οικ. 9385/343 (2) 

Τροποποίηση του ρυμοτομικού σχεδίου Χαϊδαρίου στο Ο.Τ. 248. 

Ο ΝΟΜΑΡΧΗΣ ΔΙΑΜ. ΔΪΤ. ΑΤΤΙΚΗΣ 
' Εχοντας υπόψη: 

1. Τις διατάξεις της 17ης Ιουλίου 1923 «περί σχεδίων πόλεων», 
όπως μεταγενέστερα τροποποιήθηκαν και συμπληρώθηκαν και ειδι¬ 
κότερα τα άρθρα 3 και 70 αυτού. 

2. Τις διατάξεις του Ν. 947/1979 «περί οικιστικών περιοχών» 
ΦΕΚ 196/Α' και ειδικότερα το άρθρο 62 (παρ. 1). 

3. Το 443/2.11.83 Π. Δ/γμα (ΦΕΚ 105/Α'/83) μ ε τ0 οποίο 
μεταβιβάστηκε στους Νομάρχες η αρμοδιότητα έγκρισης τροποποίησης 
ρυμοτομικών σχεδιών και επιβολής προκηπίων. 

4. Τη γνωμοδότηση του Συμβουλίου Χ.Ο.Π. όπως διατυπώθηκε 
στο με αρ. 11/86 πρακτικό (θέμα 18ο), αποφασίζουμε: 


Εγκρίνουμε την τροποποίηση του ρυμοτομικού σχεδίου Χαϊδαρίου 
στο Ο.Τ. 248 με τον αποχαρακτηρισμό του με τα στοιχεία α, β, γ, 
δ, α χώρου εκκλησίας (Π.Δ. 22.8.80 ΦΕΚ 511/Δ'/80) και το 
χαρακτηρισμό του με τα στοιχεία Α, Β, Γ, Δ, Α χώρου για εκκλησία 
όπως φαίνεται στο σχετικό πρωτότυπο σχεδιάγραμμα σε κλίμακα 
1:200 που έχει θεωρηθεί από τη Δ/ντρια της Δ.Π.Δ.Δ.Α. και που το ϊ 
συνοπτικό του αντίτυπο δημοσιεύεται με την απόφαση αυτή. 

Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 30 Απριλίου 1986 

Ο Νομάρχης 
ΝΙΚΟΣ ΦΑΡΜΑΚΗΣ 



’/ΐξι· I 

Αριθ. οιχ. 2737 (3) 

Τροποποίηση του εγκεκριμένου ρυμοτομικού σχεδίου της Νάουσας στα Ο.Τ. 

176 και 67. 

Ο ΝΟΜΑΡΧΗΣ ΗΜΑΘΙΑΣ 
’ Εχοντας υπόψη: 

1. Τις διατάξεις: 

α) Του από 17.7.1923 Ν. Δ/τος «περί σχεδίων πόλεων κ.λπ.». 

β) Του Α.Ν. 314/1968 «περί παροχής εις τον Τπουργόν Βορείου 
Ελλάδος και τους Νομάρχας, αρμοδιότητος επί θεμάτων εγκρϊσεως, 
επεκτάσεως ή τροποποιήσεως σχεδίων πόλεων και κωμών». 

γ) Του Ν.Δ. 1018/1971 «περί τροποποιήσεως και συμπληρώσεως του 
Α.Ν. 314/1968». 

δ) Των Β.Δ. 712/1970, 677/1971 και 198/1972 για τη διοικη¬ 
τική αποκέντρωση όπως ισχύουν σήμερα. 

3) Του Ν. 1337/1983 «επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» και ειδικότερα του άρθρου 33 παρ. 2 αυ¬ 
τού. 

στ) Του Π. Δ/τος 443/2.11.1983 «Μεταβίβαση αρμοδιότητας στους 
Νομάρχες έγκρισης τροποποιήσεων ρυμοτομικών σχεδίων και επιβολής προ- 
κηπίων». 


ζ) Του Ν. 1512/1985 «Τροποποίηση και συμπλήρωση πολεοδομι¬ 
κών διατάξεων, ρύθμιση συναφών θεμάτων και θεμάτων του Ταμείου 
Νομικών» και ειδικότερα του άρθρου 8 παρ. 15 αυτού. 

η) Του Ν. 1577/1985 «Γενικός Οικοδομικός Κανονισμός» και 
ειδικότερα του άρθρου 34 παρ. 3 αυτού. 

θ) Του Ν. 1558/1985 «Κυβέρνηση και Κυβερνητικά όργανα» και 
ειδικότερα του άρθρου 27 αυτού στο οποίο προβλέπεται η σύσταση του 
Υπουργείου Περιβάλλοντος, Χωροταξίας και Δημοσίων 'Εργων (Υπ. ΠΕ. 
ΧΩ.ΔΕ.). 

2. Το εγκεκριμένο ρυμοτομικό σχέδιο της Νάουσας. 

3. Την από 15.5.1986 γνωμοδότηση του Συμβουλίου ΧΟΠ του 
Νομού όπως αυτή διατυπώνεται στο πέμπτο (5ο) πρακτικό του 
πράξη ένατη (9η), αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
της Νάουσας στο Ο.Τ. 176 και 67, όπως αυτή φαίνεται στο διάγραμμα 
που συνοδεύει την παρούσα και αποτελεί αναπόσπαστο μέρος της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 26 Μαΐου 1986 
Ο Νομάρχης 
ΝΙΚ. ΣΧΟΙΝΑΣ 

Αριθ. 3221/86 (4) 

Αναγνώριση οδού (παρόδου οδού) Φαναριού στην Καρδίτσα Ν. Καρδίτσας, 
ότι υπάρχει πριν από το 1923 και χαρακτηρισμός αυτής ως διατηρητέας. 
Ο ΝΟΜΑΡΧΗΣ ΚΑΡΔΙΤΣΑΣ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β.Δ. 712/70. όπως τροποποιήθηκε με τα 677/71 και 
198/1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 

δ) Την 7/86 (θέμα 4ο) γνωμοδότηση του Συμβουλίου Χωροταξίας, 
Οικισμού και Περιβάλλοντος με την οποία τάσσεται υπέρ της αναγνωρί- 
σεως και διατήρησης σαν προϋπάρχουσας του 1923 της ανωτέρω οδού 
στα Ο.Τ. 484 του σχεδίου πόλεως Καρδίτσας. 

2. Την από 26.2.86 αίτηση της Αικατερίνης Μπαδρά για αναγνώριση 
και διατήρηση της ανωτέρω οδού σαν προϋφισταμένης του 1923. 

3. Τους ακόλουθους τίτλους ιδιοκτησίας: το αριθ. 72902/21.7. 
1915 συμβόλαιο του αυμβ/φου Καρδίτσας Α. Βασιαρδάνη από το 


οποίο προκύπτει ότι η οδός (πάροδος οδού) Φαναριού στην Καρδίτσα 
στο Ο.Τ. 484 υπάρχει πριν από το 1923. 

4. Το τοπογραφικό σχεδιάγραμμα του τοπ/φου Μηχ/κου Ευάγγελου 
Μουτσιανίδη. 

5. Το από 25.2.59 ρυμοτομικό σχέδιο πόλεως Καρδίτσας στο οποίο 
φαίνεται η εν λόγω οδός. 

6. Το αριθ. 2745/29.4.1986 έγγραφο του Δήμου Καρδίτσας με 
το οποίο τάσσεται υπέρ της αναγνωρίσεως και διατηρήσεως της ανω¬ 
τέρω οδού σαν προϋφισταμένης του 1923, αποφασίζουμε: 

Αναγνωρίζουμε ότι η οδός (πάροδος οδού) Φαναριού στα Ο.Τ. 484 
του σχεδίου πόλεως Καρδίτσας Ν. Καρδίτσας, υπάρχει νομίμως πριν 
από το έτος 1923, και τη χαρακτηρίζουμε ως διητηρητέα. 

Η οδός (πάροδος) αυτή φαίνεται στο τοπογραφικό σχεδιάγραμμα του 
τοπ/φου Μηχ/κου Θωμά Σακελλαρίου το θεωρημένο από το Τ.Π. και 
Π.Ε. Ν. Καρδίτσας. 

Η απόφαση αυτή που ισχύει από σήμερα να δημοσιευθεί στην Εφημερίδα 
της Κυβερνήσεως. 

Καρδίτσα, 2 Ιουνίου 1986 
Ο Νομάρχης 
ΔΗΜ. ΚΟΤΚΟΤΛΑΚΗΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 









